129 



Nogle Interpolationsf ormler for Dobbeltstjerner. 



Af 

 T. N. Thiele. 



Det store Flertal af de Dobbeltstjerner, hvis Bevægelse er tydelig 

 nok, til at man iki\e umiddelbart kan sammenligne Observationer 

 fra forskjellige Tider, bevæger sig dog altfor langsomt, til at 

 man i de første Aarhundreder skulde blive i Stand til at gjennem- 

 føre virkelige Banebestemmelser. Hertil kræves nemlig 7 ind- 

 byrdes uafhængige Bestemmelser, og Observationerne ere relativt 

 saa lidet nøjagtige, at selv, hvor Halvdelen af Banen er gjennem- 

 løbet under Iagttagelserne, kan et eller flere Elementer ofte være 

 saa godt som fuldstændigt ubestemmelige. 



.Men medens man saaledes i de fleste Tilfælde maa opgive 

 nu at faa nogen Kundskab om Bevægelsens egentlige Forhold, 

 kan man dog meget vel tilfredsstille vor Tids mest bydende 

 [(rav, nemlig med saadanne Beregninger om Observationerne, 

 som kunne oplyse om de begaaede Observationsfejl. 



Dertil kunde man ganske vist bruge Formlerne for den 

 elliptiske Banebestemmelse. Syv forskjellige Observationer kan 

 man altid faa, og naar man saa blot dristigt regnede med dem 

 og hvergang man mødte en Ligning, som efter Fejlenes rimelige 

 Størrelse maatte anses for ubestemt, brugte den Ret man derved 

 fik til at gjælte det søgte, saa vilde man til sidst finde en Bane, 

 som rigtignok paa ingen Maade turde udgives for at fremstille 

 den virkelige Bevægelse, men som dog vil tilfredsstille alle de 

 anvendte Observationer med den ønskede Nøjagtighed. 



